**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 09 /04/2025**

**Αριθ. Πρωτ.6834**

**ΑΠΟΣΠΑΣΜΑ**

# Από το πρακτικό της αριθμ. 15ης /2025 Τακτικής Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης : 126**

**Ειδική εξουσιοδότηση προς την νομική σύμβουλο του Δήμου Λεβαδέων, Γιάννα Χ. Λάμπρου προς παράσταση και αποδοχή ενδοδικαστικής επίλυσης διαφοράς ( στο α τμήμα του διοικητικού πρωτοδικείου Λιβαδειάς) της από 18-3-25 αγωγής της εταιρείας με την επωνυμία Mouffetard ΜΟΝΟΠΡΟΣΩΠΗ ΙΚΕ .**

Στη Λιβαδειά σήμερα 8η Απριλίου 2025 ημέρα Τρίτη και ώρα 14.00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 6490/04-04-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν παρόντα 4 (τέσσερα) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος 1. Μίχας Δημήτριος

2.Τουμαράς Βασίλειος(προσήλθε στο 1ο Θ.Η.Δ.) Αν και είχε νόμιμα προσκληθεί

3. Αγνιάδης Παναγιώτης

4. Καλλιαντάσης Χρήστος

5. Παπαβασιλείου Αικατερίνη

6. Ταγκαλέγκας Ιωάννης (παρών στο 4ο & 5ο Θ.Η.Δ.)

Στη συνεδρίαση παραβρέθηκε και ο κύριος Αρκουμάνης Πέτρος - Δημοτικός Σύμβουλος Μειοψηφίας της Δημοτικής Παράταξης ΛΑΪΚΗ ΣΥΣΠΕΙΡΩΣΗ, δυνάμει της 6/2024 Απόφασης του Δημοτικού Συμβουλίου.

Ο Πρόεδρος της Δημοτικής Επιτροπής ενημέρωσε το σώμα ότι υποβλήθηκε το υπ΄αριθμ. πρωτ. 6748/08-04-2025 έγγραφη εισήγηση της Νομικής Συμβούλου του Δήμου Λεβαδέων κ. Λάμπρου Ιωάννας **,**  με τίτλο : *΄΄ Ειδική εξουσιοδότηση προς την νομική σύμβουλο του Δήμου Λεβαδέων, Γιάννα Χ. Λάμπρου προς παράσταση και αποδοχή ενδοδικαστικής επίλυσης διαφοράς ( στο α τμήμα του διοικητικού πρωτοδικείου Λιβαδειάς) της από 18-3-25 αγωγής της εταιρείας με την επωνυμία Mouffetard ΜΟΝΟΠΡΟΣΩΠΗ ΙΚΕ .΄΄*για συζήτηση του θέματος εκτός ημερήσιας διάταξης ως κατεπείγον .

Σύμφωνα με τις διατάξεις του άρθρου 75 παρ. 3 του Ν. 3852/2010 η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι΄ αυτό με την ίδια πλειοψηφία , πριν από την έναρξη της συζήτησης των θεμάτων της ημερήσιας διάταξης.

Ακολούθως ο Πρόεδρος κάλεσε τα μέλη να αποφασίσουν για το κατεπείγον του θέματος και την συζήτησή του πριν από την έναρξη της συζήτησης των θεμάτων που είναι εγγεγραμμένα στην ημερήσια διάταξη της συνεδρίασης σύμφωνα με την παραπάνω διάταξη.

Με ομόφωνη απόφασή τους τα μέλη της Επιτροπής δέχθηκαν το κατεπείγον του θέματος που τέθηκε για συζήτηση εκτός ημερησίας .

Κατόπιν ο Πρόεδρος της Δημοτικής Επιτροπής έθεσε υπόψη των μελών το υπ΄αριθμ. πρωτ. 6748/08-04-2025 έγγραφη εισήγηση της Νομικής Συμβούλου του Δήμου Λεβαδέων κ. Λάμπρου Ιωάννας , στην οποία αναφέρονται

*Α ) Με την από 19-3-25 αγωγή της η ως άνω εταιρεία , που εδρεύει στην Λιβαδειά, αιτείται το ποσόν των 37.200 € ( 30.000 ε πλέον ΦΠΑ 7.200 ε ) για την εκτέλεση και παράδοση του έργου «ΣΥΝΤΗΡΗΣΗ-ΕΠΙΣΚΕΥΗ ΓΙΑ ΤΗΝ ΕΠΑΝΑΛΕΙΤΟΥΡΓΙΑ ΤΟΥ ΜΟΥΣΕΙΟΥ ΕΙΚΟΝΙΚΗΣ ΠΡΑΓΜΑΤΙΚΟΤΗΤΑ ΣΤΗ ΧΑΙΡΩΝΕΙΑ», έργο που της ανατέθηκε με την 24570/24 απόφαση απευθείας ανάθεσης έργου.*

*ιστορικό*

*Από το αυτοτελές τμήμα πολιτισμού-τουρισμού- αθλητισμού του Δήμου Λεβαδέων, συντάχθηκε η 113/24 μελέτη με τίτλο εργασίες επισκευής και συντήρησης για την επαναλειτουργία του μουσείου εικονικής πραγματικότητα στη Χαιρώνεια», πρωτογενές αίτημα επί του θέματος, καθώς και το 23092/24 τεκμηριωμένο αίτημα ανάληψης υποχρέωσης επί του θέματος.*

*Ακολούθως εκδόθηκε πρόσκληση ενδιαφέροντος προς δυο οικονομικούς φορείς.*

*Προσφορά υποβλήθηκε μόνο από την MOUFFETARD ΜΟΝΟΠΡΟΣΩΠΗ ΙΚΕ*

*Με την 24530/24 απόφαση δημάρχου έγινε απευθείας ανάθεση του έργου στην ως άνω εταιρεία.*

*Με το από 16-12-24 πρωτόκολλο οριστικής, ποσοτικής και οριστικής παραλαβής, καθώς και με την από 17-12-24 βεβαίωση καλής εκτέλεσης του έργου από την επιτροπή παραλαβής του αυτοτελούς τμήματος πολιτισμού-τουρισμού- αθλητισμού το έργο παρελήφθη από τον δήμο Λεβαδέων.*

*Πλην όμως κατά την εκκαθάριση της δαπάνης διαπιστώθηκε ότι ο οικονομικός φορέας αν και στην υπεύθυνη δήλωση που είχε υποβάλλει δήλωνε ότι ο ΚΑΔ που αναγράφεται στο my AADE TAXISNET , αντιστοιχεί στην δαπάνη του έργου, αυτή η δήλωσή του δεν ίσχυε,*

*διότι οι ΚΑΔ με την τρέχουσα εικόνα δραστηριοτήτων του οικονομικού φορέα αφορούσαν φωτογραφικές υπηρεσίες, δραστηριότητες, εμπόριο φωτογραφικών ειδών και οπτικών και όχι μοντάζ υλικού, σχεδιασμό εικονικού μουσείου κλπ.*

*Κατόπιν αυτού η οικονομική υπηρεσία έκρινε την δαπάνη ως μη νόμιμη αφού στην από 15-10-24 βεβαίωση τρέχουσας εικόνας οντότητας επιχείρησης του οικονομικού φορέα δεν υφίστανται οι σχετικοί κωδικοί δραστηριότητας που θα αφορούσαν μοντάζ υλικού, σχεδιασμό εικονικού μουσείου κλπ*

*Β) Επι της αγωγής της ως άνω, το Διοικητικό Πρωτοδικείο Λιβαδειάς όρισε εισηγητή δικαστή για την ενδοδικαστική επίλυση της διαφοράς σε συμβούλιο, με την προϋπόθεση να προσκομισθούν στο δικαστήριο όλα τα αναγκαία στοιχεία για την επίλυση της διαφοράς.*

*Για να επιτευχθεί η επίλυση, απαιτείται ειδική εξουσιοδότηση με απόφαση της Δημοτικής επιτροπής του Δήμου προς την νομική σύμβουλο του Δήμου, προς παράσταση και αποδοχή της επίλυσης της διαφοράς με την αντίδικη εταιρεία.*

*Να σημειωθεί ότι η εταιρεία υποβάλλει με την παραγγελία προς επίδοση και αίτημα εξώδικου συμβιβασμού, παραιτούμενη των τόκων και των δικαστικών εξόδων.*

*Καλείται συνεπώς η δημοτική επιτροπή να εξουσιοδοτήσει την νομική σύμβουλο του Δήμου Λεβαδέων Γιάννα Χ. Λάμπρου, να παραστεί και να αποδεχθεί την ενδοδικαστική επίλυση της ως άνω διαφοράς με την παρούσα εξουσιοδότηση, στο Α τμήμα του Διοικητικού Πρωτοδικείου Λιβαδειάς, την Πέμπτη 10-4-2025 ή σε οποιαδήποτε μετ αναβολή συζήτηση ενώπιον του συμβουλίου προς ενδοδικαστική επίλυση της διαφοράς, εις εκτέλεση της παρούσας απόφασης.*

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Το άρθρο 14 παρ.1 του Ν. 4625/19 καθώς και την παρ. 1 του άρθρου 203 του Ν. 4555/18

- Την αριθμ. 02/2025 Απόφαση Δημοτικού Συμβουλίου (ΑΔΑ:9ΟΩΠΩΛΗ-ΗΩ3) όπου ψηφίστηκε ο προϋπολογισμός οικονομικού έτους 2025 του Δήμου Λεβαδέων και εγκρίθηκε με την αριθμ.πρωτ. 6385/06-02-2025 (ΑΔΑ:ΡΦΙΤΟΡ10-2ΕΝ) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.

-Την αριθ. 24530/24 απόφαση δημάρχου

-Την από 17-12-24 βεβαίωση καλής εκτέλεσης του έργου από την επιτροπή παραλαβής του αυτοτελούς τμήματος πολιτισμού-τουρισμού- αθλητισμού

- Την από 19-3-25 αγωγή της εταιρείας με την επωνυμία Mouffetard ΜΟΝΟΠΡΟΣΩΠΗ ΙΚΕ

- Το με αριθ. πρωτ. 6748/08-04-2025 έγγραφο της Νομικής Συμβούλου του Δήμου Λεβαδέων ----Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εξουσιοδοτεί την Νομική Σύμβουλο του Δήμου Λεβαδέων Γιάννα Χ. Λάμπρου, να παραστεί και να αποδεχθεί την ενδοδικαστική επίλυση της διαφοράς μεταξύ του Δήμου Λεβαδέων και της εταιρείας Mouffetard ΜΟΝΟΠΡΟΣΩΠΗ ΙΚΕ με την παρούσα εξουσιοδότηση, στο Α τμήμα του Διοικητικού Πρωτοδικείου Λιβαδειάς, την Πέμπτη 10-4-2025 ή σε οποιαδήποτε μετ αναβολή συζήτηση ενώπιον του συμβουλίου προς ενδοδικαστική επίλυση της διαφοράς, εις εκτέλεση της παρούσας απόφασης

**Η απόφαση πήρε αριθμό 126/2025.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1. Αγνιάδης Παναγιώτης

2. Καλλιαντάσης Χρήστος

3. Παπαβασιλείου Αικατερίνη

ΠΙΣΤΟ ΑΠΟΣΠΑΣΜΑ

Λιβαδειά 09 -04-2025

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ